Kommissionens forordning (EF) nr. 1456/2003

af 14. august 2003

om 21. ændring af Rådets forordning (EF) nr. 881/2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 881/2002 af 27. maj 2002 om indførelse af visse specifikke restriktive foranstaltninger mod visse personer og enheder, der har tilknytning til Usama bin Laden, Al-Qaida-organisationen og Taliban, og om ophævelse af Rådets forordning (EF) nr. 467/2001 om forbud mod udførsel af visse varer og tjenesteydelser til Afghanistan, om styrkelse af flyveforbuddet og om udvidelse af indefrysningen af midler og andre økonomiske ressourcer over for Taliban i Afghanistan(1), senest ændret ved Kommissionens forordning (EF) nr. 1184/2003(2), særlig artikel 7, stk. 1, første led, og

ud fra følgende betragtninger:

(1) Bilag I til forordning (EF) nr. 881/2002 indeholder en liste over de personer, grupper og enheder, der ifølge forordningen er omfattet af indefrysningen af pengemidler og økonomiske ressourcer.

(2) Den 19. juni og den 12. august 2003 besluttede sanktionskomitéen at ændre listen over de personer, grupper og enheder, som indefrysningen af midler og økonomiske ressourcer gælder. Bilag I bør derfor ændres i overensstemmelse hermed.

(3) For at sikre, at foranstaltningerne i denne forordning er effektive, skal forordningen træde i kraft øjeblikkeligt -

UDSTEDT FØLGENDE FORORDNING:

Artikel 1

Bilag I til forordning (EF) nr. 881/2002 ændres i overensstemmelse med bilaget til denne forordning.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 14. august 2003.

På Kommissionens vegne

Christopher Patten

Medlem af Kommissionen

(1) EFT L 139 af 29.5.2002, s. 9.

(2) EUT L 165 af 3.7.2003, s. 21.

BILAG

I bilag I til forordning (EF) nr. 881/2002 foretages følgende ændringer:

1) Følgende indsættes under overskriften "Fysiske personer":

"Shamil BASAYEV, leder ('amir') af 'Riyadus-Salikhin Reconnaissance and Sabotage Battalion of Chechen Martyrs'(1)"

2) "Zelimkhan Ahmedovic (Abdul-Muslimovich) YANDARBIEV. Fødested: landsbyen Vydriha, Østkazakhstan, USSR. Født den 12. september 1952. Nationalitet: russisk. Pas: russisk pas 43 nr. 1600453" under overskriften "Fysiske personer" erstattes af:

"Zelimkhan Ahmedovich (Abdul-Muslimovich) YANDARBIEV. Fødested: landsbyen Vydriha, Østkazakhstan, USSR. Født den 12. september 1952. Nationalitet: russisk. Pas: russisk pas 43 nr. 1600453"

3) "AL-MASRI, Abu Hamza (alias AL-MISRI, Abu Hamza); født den 15. april 1958; 9 Alboume Road, Shepherds Bush, London W12 OLW, Det Forenede Kongerige; 8 Adie Road, Hammersmith, London W6 OPW, Det Forenede Kongerige" under overskriften "Fysiske personer" erstattes af:

"Mostafa Kamel MOSTAFA (alias a) Mustafa Kamel MUSTAFA, b) Adam Ramsey Eaman, c) Abu Hamza Al-Masri, d) Al-Masri, Abu Hamza, e) Al-Misri, Abu Hamza), 9 Alboume Road, Shepherds Bush, London W12 OLW, Det Forenede Kongerige; 8 Adie Road, Hammersmith, London W6 OPW, Det Forenede Kongerige. Født den 15. april 1958."

(1) Denne juridiske person, gruppe eller enhed blev tilføjet til bilag I ved forordning (EF) nr. 414/2003 (EUT L 62 af 6.3.2003, s. 24).